# herbas-strik1

# ŠIAULIŲ RAJONO SAVIVALDYBĖS TARYBA

**SPRENDIMAS**

**DĖL ŠIAULIŲ RAJONO SAVIVALDYBĖS TARYBOS 2016 M. KOVO 31 D. SPRENDIMO NR. T-144 „DĖL MOKESČIO UŽ VAIKŲ IŠLAIKYMĄ ŠIAULIŲ RAJONO SAVIVALDYBĖS IKIMOKYKLINIO / PRIEŠMOKYKLINIO UGDYMO GRUPĖSE TVARKOS APRAŠO PATVIRTINIMO“ PAKEITIMO**

2017 m. birželio 27 d. Nr. T-233

Šiauliai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 7 punktu, 16 straipsnio 2 dalies 37 punktu ir 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 2 dalies 2 punktu, Šiaulių rajono savivaldybės taryba n u s p r e n d ž i a:

Pakeisti Mokesčio už vaikų išlaikymą Šiaulių rajono savivaldybės ikimokyklinio / priešmokyklinio ugdymo grupėse tvarkos aprašo, patvirtinto Šiaulių rajono savivaldybės tarybos 2016 m. kovo 31 d. sprendimu Nr. T-144 „Dėl Mokesčio už vaikų išlaikymą Šiaulių rajono savivaldybės ikimokyklinio / priešmokyklinio ugdymo grupėse tvarkos aprašo patvirtinimo“ pakeitimo“, 11 punktą ir išdėstyti jį taip:

„11. Mėnesinis mokestis ugdymo įstaigai už ugdymo paslaugą nemokamas:

11.1. vasaros mėnesiais, kai ugdymo įstaiga nedirba;

11.2. vasaros mėnesiais, pateikus tėvų prašymą, kai vaikas nelanko įstaigos nei vienos dienos per mėnesį;

11.3. baigiamųjų grupių ugdytiniai (priešmokyklinio ugdymo, Ginkūnų lopšelyje-darželyje – ikimokyklinio ugdymo 5 m. amžiaus vaikai), jei vaikas nelanko įstaigos vasaros mėnesiais.“.

Šis sprendimas skelbiamas Teisės aktų registre ir gali būti skundžiamas teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Bezaras